REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/97-18

14. maj 2018. godine

B e o g r a d

ZAPISNIK

28. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 14. MAJA 2018. GODINE

Sednica je počela u 9.15 časova.

Sednicom je predsedavala Katarina Rakić, predsednik Odbora.

Sednici su prisustvovali članovi Odbora: Dragan Vesović, Dragan Jovanović, Stefana Miladinović, dr Vladimir Orlić, Ognjen Pantović, Snežana B. Petrović, Dalibor Radičević, Aleksandar Stevanović i Ivana Stojiljković.

Sednici su prisustvovali zamenici članova Odbora: Ivana Nikolić (zamenik Jovice Jevtića) i Ivan Bauer (zamenik Jasmine Karanac).

Sednici nisu prisustvovali članovi Odbora: Nenad Konstantinović, Zoran Milekić, Marina Ristić, Novica Tončev i Goran Ćirić, niti njihovi zamenici.

Sednici su prisustvovali iz Ministarstva, građevinarstva, saobraćaja i infrastrukture: Aleksandra Damnjanović, državni sekretar, Veljko Kovačević, pomoćnika ministra, Jovanka Atanacković, pomoćnika ministra, Zoran Ilić, pomoćnika ministra, Saša Stojanović, pomoćnika ministra, Đorđe Milić, pomoćnika ministra, Vida Jerković, načelnik Odeljenja, Siniša Trkulja, pom. direktora u Direkciji za železnice, Dragana Stošić, šef odseka u Direkciji za železnice i Jelena Slović, samostalni savetnik. Sednici su prisustvovali iz Republičkog geodetskog zavoda: Borko Drašković, direktor, i Gordana Zorić, šef Odseka za informisanje i saradnju.

Odbor je, jednoglasno (10 za), u skladu sa predlogom predsednika Odbora usvojio sledeći:

D n e v n i r e d

1. Razmatranje Predloga zakona o posebnim uslovima za realizaciju projekta izgradnje stanova za pripadnike snaga bezbednosti, koji je podnela Vlada (broj 360-1179/18 od 10. maja 2018. godine);

2. Razmatranje Predloga zakona o izmenama i dopunama Zakona o plovidbi i lukama na unutrašnjim vodama, koji je podnela Vlada (broj 342-2871/17 od 10. oktobra 2017. godine);

3. Razmatranje Predloga zakona o postupku upisa u katastar nepokretnosti i vodova, koji je podnela Vlada (broj 011-686/18 od 19. marta 2018. godine);

4. Razmatranje Predloga zakona o izmenama i dopunama Zakona o prevozu tereta u drumskom saobraćaju, koji je podnela Vlada (broj 344-170/18 od 25. januara 2018. godine);

5. Razmatranje Predloga zakona o izmenama i dopunama Zakona o prevozu putnika u drumskom saobraćaju, koji je podnela Vlada (broj 344-754/18 od 27. marta 2018. godine);

6. Razmatranje Predloga zakona o putevima, koji je podnela Vlada (broj 011-890/18 od 5. aprila 2018. godine);

7. Razmatranje Predloga zakona o železnici, koji je podnela Vlada (broj 340- 953/18 od 16. aprila 2018. godine);

8. Razmatranje Predloga zakona o bezbednosti u železničkom saobraćaju, koji je podnela Vlada (broj 340-955/18 od 16. aprila 2018. godine);

9. Razmatranje Predloga zakona o interoperabilnosti železničkog sistema, koji je podnela Vlada (broj 340-954/18 od 16. aprila 2018. godine);

10. Razmatranje Predloga zakona o potvrđivanju Protokola o izmeni člana 50(a) Konvencije o međunarodnom civilnom vazduhoplovstvu i Protokola o izmeni člana 56. Konvencije o međunarodnom civilnom vazduhoplovstvu, koji je podnela Vlada (broj 011-3401/17 od 7. novembra 2017. godine);

11. Razmatranje Predloga zakona o potvrđivanju Međunarodne konvencije o nadzoru i upravljanju brodskim balastnim vodama i talozima iz 2004. godine, koji je podnela Vlada (broj 011-3510/17 od 15. novembra 2017. godine);

12. Razmatranje Predloga zakona o potvrđivanju Sporazuma između Vlade Republike Srbije i Vlade Republike Moldavije o međunarodnom drumskom saobraćaju, koji je podnela Vlada (broj 344-3759/17 od 30. novembra 2017. godine);

13. Razmatranje Predloga zakona o potvrđivanju Sporazuma između Vlade Republike Srbije i Saveta ministara Bosne i Hercegovine o međunarodnom drumskom prevozu putnika i tereta, koji je podnela Vlada (broj 344-3758/17 od 30. novembra 2017. godine);

14. Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Kraljevine Maroko, koji je podnela Vlada (broj 343-4162/17 od 18. decembra 2017. godine);

15. Razmatranje Predloga zakona o potvrđivanju Sporazuma o saradnji između Vlade Republike Srbije i Vlade Republike Turske u oblasti urbanizma, koji je podnela Vlada (broj 011-169/18 od 25. januara 2018. godine);

16. Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Republike Tunis, koji je podnela Vlada (broj 011-505/18 od 6. marta 2018. godine).

Pre utvrđivanja dnevnog reda, predsednik Odbora je predložila da narodni poslanici radi efikasnijeg rada Odbora, o tačkama 1. do 16. obave zajednički načelni i jedinstveni pretres, u skladu sa članom 76. Poslovnika Narodne Skupštine, s obzirom na to da se radi o predlozima akata koji su međusobno uslovljeni, a da se izjašnjavanje obavi o svakoj tački pojedinačno, u e-parlamentu. Predlog predsednika Odbora je jednoglasno (10 za) prihvaćen.

Pre prelaska na razmatranje utvrđenog dnevnog reda Odbor je usvojio zapisnike 26. sednice Odbora održane 2. aprila 2018. godine (9 za, 1 nije glasao) i 27. sednice Odbora održane 3. aprila 2018. godine (10 za).

U uvodnom izlaganju predstavnik predlagača, Aleksandra Damnjanović, je u skladu sa predlogom objedinjeno obrazložila predložene tačke dnevnog reda. U vezi sa Predlogom zakona o posebnim uslovima za realizaciju projekta izgradnje stanova za pripadnike snaga bezbednosti istakla je da se ovim zakonom na jedinstven način propisuju uslovi, način, kriterijumi i postupak za ostvarivanje prava i trajno rešavanje stambenog problema kako za zaposlena lica u tim organima, tako i za lica koja su ostvarila pravo na penziju u tim organima. S obzirom da se radi o opštem interesu Republike Srbije u projekat su aktivno uključene i jedinice lokalne samouprave. Naglašeno je da je u prvoj fazi predviđeno da se projekat izgradnje od oko 1500 stanova realizuje u 6 gradova u Republici Srbiji, a izgradnja će početi krajem avgusta ove godine prvo u Nišu i Vranju, a zatim u Kraljevu, Kragujevcu, Novom Sadu i Beogradu. Investitor izgradnje bi bila Republika Srbija s predviđenom mogućnošću da privredno društvo koje osnuje Republika Srbija može, takođe, biti investitor izgradnje samo stambenih zgrada za kolektivno stanovanje.

Zoran Ilić, pomoćnik ministra je obrazložio predlog zakona u vezi sa međunarodnom organizacijom civilnog vazduhoplovstva, odnosno njenog saveta i komisije, kao i u vezi sa sporazumima o vazdušnom saobraćaju Republike Srbije sa Marokom i Tunisom. Ukazao je da svaki od ovih sporazuma omogućava odvijanje vazdušnog saobraćaja između dve zemlje u skladu sa vazduhoplovnim slobodama, koje se utvrđuju odredbama Čikaške konvencije.

Predstavnik ministarstva Jovanka Atanacković, pomoćnik ministra, je obrazložila donošenje Zakona o postupku upisa u katastar nepokretnosti, koji ima za cilj transformaciju i unapređenje administracije. Naglasila je da je neophodno uvesti elektronski način komunikacije i na taj način u punom smislu unaprediti elektronsku upravu. Ovim zakonom i investicijom Svetske banke, koja bi ovaj projekat i njegovu implementaciju podržala, to bi se sprovelo i u praksi.

U nastavku izlaganja Saša Stojanović, pomoćnik ministra, je istakao osnovne razloge za donošenje zakona o izmenama i dopunama Zakona o prevozu tereta u drumskom saobraćaju i Zakona o prevozu putnika u drumskom saobraćaju, kao i novog Zakona o putevima. Naglašeno je da je tokom primene zakona o prevozu putnika i tereta u drumskom saobraćaju, koji su usvojeni 2015. godine, a njihova primena počela u februaru 2017. godine, pored pozitivnih efekata uočene i neusaglašenosti. U tom smislu izmene i dopune ova dva zakona se odnose na preciziranje pojedinih odredaba i na otklanjanje nekih nejasnoća kao što su: veća kontrola da li se javni prevoz tereta obavlja u komercijalne svrhe ili se vrši prevoz za sopstvene potrebe, što do sad nije moglo da su utvrdi u postupcima kontrole. Zatim, vrši se usklađivanje sa zakonom o inspekcijskom nadzoru u tom smislu da će potvrda od strane inspekcijskog nadzora i njeno neposedovanje imati za posledicu sankcionisanje u samom zakonu. Takođe, inspektoru se daju određena ovlašćenja da nakon izvršenog uvida može da vrši kontrolu dozvola koje se koriste za prevoz, i da ukoliko postoji nesaglasnost vozilo može isključiti iz saobraćaja. Ukazano je i na novinu da se iz oblasti uređenja Zakona isključuje prevoz tereta vozilima do 1500 kg, jer ova vrsta prevoza nema značajnog uticaja na javni prevoz tereta. Takođe, pojednostavljen je način obrazovanja komisije za sprovođenje ispita o profesionalnoj osposobljenosti lica odgovornih za prevoz. Kad je reč o Zakonu o prevozu putnika u drumskom saobraćaju, propisana je mogućnost da se delatnošću autobuskih stanica mogu baviti samo vlasnici autobuskih stanica, kako bi se izbegli problemi sa zakupcima autobuskih stanica. Takođe, ukinuta je odredba kojom je dato ovlašćenje Ministarstvu unutrašnjih poslova da vrši evidenciju putnika i vozila između 6 i 8 sedišta na graničnim prelazima zbog nepostojanja tehničkih kapaciteta da se sprovede ova mera. Predlog zakona o putevima definiše pitanje imovine, usklađen je sa evropskim direktivama, uvodi nove institucije po pitanju bezbednosti saobraćaja, upravljanja u tunelima, zatim elektronske naplate putarine, proverivača bezbednosti saobraćaja, i na kraju definiše se pojam eksproprijacije, vrste radova na održavanju puteva kako bi se izbegle sve zloupotrebe. Takođe, obrazložena su i dva međunarodna sporazuma koje je Ministarstvo predložilo, a koja se odnose na međunarodni transport sa Bosnom i Hercegovinom i sa Moldavijom i koji su tipični sporazumi iz drumskog transporta kojima se uspostavlja i reguliše odnos u drumskom transportu i prevozu putnika i tereta.

S obzirom da nije bilo prijavljenih za raspravu, u skladu sa prihvaćenim predlogom predsednika Odbora, pristupilo se izjašnjavanju o svakom predlogu zakona pojedinačno.

Prva tačka dnevnog reda - **Razmatranje Predloga zakona o posebnim uslovima za realizaciju projekta izgradnje stanova za pripadnike snaga bezbednosti, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (11 za, jedan član Odbora nije glasao) da predloži Narodnoj skupštini da prihvati Predlog zakona o posebnim uslovima za realizacioju projekta izgradnje stanova za pripadnike snaga bezbednosti u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Druga tačka dnevnog reda – **Razmatranje Predloga zakona o izmenama i dopunama Zakona o plovidbi i lukama na unutrašnjim vodama, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (10 za, jedan uzdržan, jedan član Odbora nije člasao) da predloži Narodnoj skupštini da prihvati Predlog zakona o izmenama i dopunama Zakona o plovidbi i lukama na unutrašnjim vodama u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Treća tačka dnevnog reda - **Razmatranje Predloga zakona o postupku upisa u katastar nepokretnosti i vodova, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio jednoglasno (12 za) da predloži Narodnoj skupštini da prihvati Predlog zakona o postupku upisa u katastar nepokretnosti i vodova u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Četvrta tačka dnevnog reda - **Razmatranje Predloga zakona o izmenama i dopunama Zakona o prevozu tereta u drumskom saobraćaju, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (11 za, jedan član Odbora nije glasao) da predloži Narodnoj skupštini da prihvati Predlog zakona o izmenama i dopunama Zakona o prevozu tereta u drumskom saobraćaju u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Peta tačka dnevnog reda - **Razmatranje Predloga zakona o izmenama i dopunama Zakona o prevozu putnika u drumskom saobraćaju, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (11 za, jedan član Odbora nije glasao) da predloži Narodnoj skupštini da prihvati Predlog zakona o izmenama i dopunama Zakona o prevozu putnika u drumskom saobraćaju u načelu.

Za izvestioca Odbora na sednici Narodne skupštine određena je Katarina Rakić, predsednik Odbora

Šesta tačka dnevnog reda - **Razmatranje Predloga zakona o putevima, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (10 za, dva člana Odbora nisu glasala) da predloži Narodnoj skupštini da prihvati Predlog zakona o putevima u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Sedma tačka dnevnog reda - **Razmatranje Predloga zakona o železnici, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (9 za, 1 uzdržan, 1 član Odbora nije glasao) da predloži Narodnoj skupštini da prihvati Predlog zakona o železnici u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Osma tačka dnevnog reda - **Razmatranje Predloga zakona o bezbednosti u železničkom saobraćaju, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o bezbednosti u železničkom saobraćaju.

Za izvestioca Odbora na sednici Narodne skupštine određena je Katarina Rakić, predsednik Odbora.

Deveta tačka dnevnog reda - **Razmatranje Predloga zakona o interoperabilnosti železničkog sistema, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (11 za, jedan član Odbora nije glasao) da predloži Narodnoj skupštini da prihvati Predlog zakona o interoperabilnosti železničkog sistema u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Deseta tačka dnevnog reda - **Razmatranje Predloga zakona o potvrđivanju Protokola o izmeni člana 50(a) Konvencije o međunarodnom civilnom vazduhoplovstvu i Protokola o izmeni člana 56. Konvencije o međunarodnom civilnom vazduhoplovstvu, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (11 za, jedan član Odbora nije glasao) da predloži Narodnoj skupštini da prihvati Predlog zakona o potvrđivanju Protokola o izmeni člana 50(a) Konvencije o međunarodnom civilnom vazduhoplovstvu i Protokola o izmeni člana 56. Konvencije o međunarodnom civilnom vazduhoplovstvu.

Za izvestioca Odbora na sednici Narodne skupštine određena je Katarina Rakić, predsednik Odbora.

Jedanaesta tačka dnevnog reda - **Razmatranje Predloga zakona o potvrđivanju Međunarodne konvencije o nadzoru i upravljanju brodskim balastnim vodama i talozima iz 2004. godine, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (11 za, jedan član Odbora nije glasao) da predloži Narodnoj skupštini da prihvati Predlog zakona o potvrđivanju Međunarodne konvencije o nadzoru i upravljanju brodskim balastnim vodama i talozima iz 2004. godine.

Za izvestioca Odbora na sednici Narodne skupštine određena je Katarina Rakić, predsednik Odbora.

Dvanaesta tačka dnevnog reda - **Razmatranje Predloga zakona o potvrđivanju Sporazuma između Vlade Republike Srbije i Vlade Republike Moldavije o međunarodnom drumskom saobraćaju, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (11 za, jedan član Odbora nije glasao) da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Republike Moldavije o međunarodnom drumskom saobraćaju.

Za izvestioca Odbora na sednici Narodne skupštine određena je Katarina Rakić, predsednik Odbora.

Trinaesta tačka dnevnog reda - **Razmatranje Predloga zakona o potvrđivanju Sporazuma između Vlade Republike Srbije i Saveta ministara Bosne i Hercegovine o međunarodnom drumskom prevozu putnika i tereta, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (11 za, jedan član Odbora nije glasao) da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o međunarodnom drumskom prevozu putnika i tereta.

Za izvestioca Odbora na sednici Narodne skupštine određena je Katarina Rakić, predsednik Odbora.

Četrnaesta tačka dnevnog reda - **Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Kraljevine Maroko, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (11 za, jedan član Odbora nije glasao) da predloži Narodnoj skupštini da prihvati Predlog zakona o potvrđivanju Sporazuma o vazdušnom saobraćaju između Vlade Republike Srbije i Vlade Kraljevine Maroko.

Za izvestioca Odbora na sednici Narodne skupštine određena je Katarina Rakić, predsednik Odbora.

Petnaesta tačka dnevnog reda – **Razmatranje Predloga zakona o potvrđivanju Sporazuma o saradnji između Vlade Republike Srbije i Vlade Republike Turske u oblasti urbanizma, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (10 za, 2 člana Odbora nisu glasala) da predloži Narodnoj skupštini da prihvati Predlog zakona o potvrđivanju Sporazuma o saradnji između Vlade Republike Srbije i Vlade Republike Turske u oblasti urbanizma.

Za izvestioca Odbora na sednici Narodne skupštine određena je Katarina Rakić, predsednik Odbora.

Šesnaesta tačka dnevnog reda - **Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Republike Tunis, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (11 za, jedan član Odbora nije glasao) da predloži Narodnoj skupštini da prihvati Predlog zakona o potvrđivanju Sporazuma o vazdušnom saobraćaju između Vlade Republike Srbije i Vlade Republike Tunis.

Za izvestioca Odbora na sednici Narodne skupštine određena je Katarina Rakić, predsednik Odbora.

Na sednici Odbora vođen je tonski zapis.

Sednica je zaključena u 9.55 časova.

SEKRETAR ODBORA PREDSEDNIK ODBORA

Biljana Ilić Katarina Rakić